# **DECIZIA ETAPEI DE ÎNCADRARE ( Proiect )**

**Nr. din 15.12.2023**

Ca urmare a solicitării de emitere a acordului de mediu adresate **COMUNA ROMANASI,** cu sediul în loc. Romanasi, nr. 39 , com. Românași, jud. Sălaj, înregistrată la A.P.M. Sălaj cu nr. 876/30.01.2023, în baza:

* **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului A.P.M Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.11.2023, că proiectul:  **EXTINDERE REȚEA DE CANALIZARE IN LOCALITATEA CIUMARNA, COMUNA ROMANASI, JUDETUL SALAJ,** propus a fi amplasat în com. Romanasi, loc. Ciumarna, jud. Sălaj,

**nu se supune evaluării impactului asupra mediului și nu se supune evaluării impactului asupra corpurilor de apă**

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul se încadrează sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în **anexa nr. 2, la pct. 13, lit. a ) și pct. 10, lit. b )** ;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Magazin Salajean, afişare şi înregistrare anunţ la sediul Primăriei Comunei Romanasi, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj ;

- în urma mediatizării nu au fost înregistrate observaţii/obiecţii din partea publicului privind proiectul în cauză ;

- în urma analizării caracteristicilor proiectului ( mărime, producţia de deşeuri, emisii poluante, riscul de accidente ), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu ;

**b) Caracteristicile proiectului:**

**Documentația prevede:**

**~ *Realizarea unei rețele de canalizare menajeră sub presiune***în satul Ciumărna (pe domeniul public), com. Românaşi, jud. Sălaj, **cu lungimea totală de 8677 m**, pentru colectarea și transportul apelor uzate menajere, debite: Qu zi max.=72,6 m3/zi (0,84 l/s), Qu zi med.= 60,5 m3/zi (0,7 l/s), Qu or max.= 8,47 m3/h (2,35 l/s), cu descărcare în reţeaua de canalizare existentă a satului Românaşi (într-un cămin existent, cu coordonatele Stereo 1970: X=361757.83; Y=625013.58), iar prin intermediul unei staţii de pompare (SPAU4), apele uzate menajere vor ajunge în stația de epurare mecano-biologică existentă, propusă a fi modernizată și extinsă, dimensionată pentru 2178 l.e., de unde apele uzate epurate și dezinfectate vor fi evacuate gravitaţional în r. Agrij, astfel:

***-*conducte PEHD PE 100 De 50 mm-De 75 mm**, după cum urmează: 4143 m cu De 50 mm; 703 m cu De 63 mm; 3831 m cu De 75 mm;

**-66 buc. cămine de pompare ape uzate menajere**, prefabricate, modulare, complet echipate, realizate din PE, prevăzute cu electropompe;

**-250 buc. racorduri la gospodării**;

**-înlocuire stație de pompare apă uzată SPAU4 existentă** (pe un amplasament situat la cca. 1m de stația de pompare existentă):

* cheson stație pompare, construcţie prefabricată din beton armat, cu Di=2,4m, H=5m, prevăzută cu: capace de acces, două pentru manevrarea pompelor submersibile (0,7mx0,5m) și unul pentru acces în cheson (D=0,8m); scară de acces, metalică din material rezistent la apa uzată;
* instalaţii tehnologice: conductă de refulare, pentru fiecare pompă din ţeavă inox, Dn 100 mm; robinet de izolare Dn100 mm, pentru fiecare pompă; clapetă de reţinere cu montaj vertical Dn100 mm, pentru fiecare pompă;
* instalaţii electrice: rețele electrice de alimentare pompe;
* utilaje și echipamente:
* pompă submersibilă pentru ape uzate, diametru de trecere dmin=50 mm, Q=51mc/h, H=15 mcolA - 2 buc, (1A+1R), dotate cu tablou electric de comandă şi control, montat pe un suport amplasat pe staţia de pompare;
* coș pentru reținere grosiere, distanţa între bare d=40mm, construcţie metalică din material rezistent la apa uzată-inox, cu sistem de ghidare-ridicare;

**-*modernizare stație de epurare mecano-biologică existentă,* dimensionată pt. 2178 l.e.** (pentru toate satele din comuna Românași), capacitate: Qzi med= 363 m3/zi, Qzi max = 435,6 m3/zi, cu funcționare automată, astfel:

* treapta mecanică, compusă din:
* sitare cu grătar cu curăţare manuală tip coș;
* staţie automată de pompare primară apă uzată;
* sită rotativă;
* 2 bazine de omogenizare şi aplatizare debite, existente;
* mixer cu jet de aer;
* staţie pompare apă omogenizată, 2 pompe submersibile (1A+1R);
* indicatori de nivel hidrostatic, debitmetru electromagnetic;
* treapta de epurare biologică, compusă din reactoare SBR, cu nămol activ, cu nitrificare- denitrificare, cu următoarele echipamente:
* echipamente de aerare cu bule fine: 2 bazine de aerare proiectate, cu volumul util de 235 mc, fiecare;
* flotor pentru colectare apă tratată;
* vane pneumatice evacuare apă tratată, compresor;
* staţie de suflante pentru furnizare aer, Q=320 mc/h, dotată cu filtru de aer pe aspirație, clapete sens;
* mixere mecanice pentru amestec în faza anoxică (denitrificare);
* senzori control proces: sondă de oxigen dizolvat; sondă de suspensii; controler senzori cu patru intrări; senzori de nivel cu presiune diferențială 4 buc.; debitmetru electromagnetic pentru apa uzată, D 100 mm, – montat pe conducta influentă stației; debitmetru electromagnetic pentru nămol în exces, D 50mm, montat pe conducta de refulare a pompei de evacuare nămol;
* instalaţie de dozare precipitant pentru defosforizare chimică;
* unitate de dezinfecție cu ultraviolete, existentă;
* cămin de măsurare debit cu debitmetru cu canal Parshall, respectiv cămin pentru prelevare probe, proiectat, pe conducta de evacuare apă epurată;
* cămin de măsurare debit cu debitmetru cu canal Parshall pe conducta de by-pass a stației de epurare, proiectat; by-pass-ul este realizat din bazinul de omogenizare;
* treapta de tratare a nămolului, compusă din:
* instalaţie de deshidratare nămol prin filtrare în saci;
* instalatie condiţionare nămol;
* bazin stocare nămol, Vutil=27 mc, proiectat;
* pompă de evacuare/recirculare nămol, montată în bazinul de stocare nămol;
* mixer static pentru amestec nămol/polielectrolit;
* pentru depozitarea sacilor cu nămol deshidratat, platformă de deshidratare existentă, care va fi acoperită și prevăzută cu sifon de pardoseală, pentru colectarea apelor și dirijarea acestora în bazinul de omogenizare;
* modul de comandă şi automatizare staţie de epurare (cabină tehnologică proiectată):
* modulul de comandă şi deservire are în componenţă dulapul de comandă şi automatizare cu următoarele funcţiuni: alimentarea cu energie electrică a echipamentelor staţiei, selectarea regimului de funcţionare al staţiei: stop, manual şi automat; generarea comenzilor în regim manual; comanda şi controlul funcţionării diferitelor componente ale staţiei în regim automat, în conformitate cu schema tehnologică a staţiei; semnalizarea pe display a situaţiilor de alarmă sau avarie apărute în timpul funcţionării.
* structura dulapului de comandă şi automatizare se compune din: automatul programabil; interfaţa de forţă (disjunctoare, relee, contactoare, etc) dintre automatul programabil şi componentele comandate (pompe, motoare, vane, etc.);
* automatul programabil este de tip HMI având:

-componente pentru comunicarea cu operatorul uman: display grafic de tip touch-screen; tastatură de comenzi; tastatură alfanumerică pentru introducerea de date sau modificarea unor parametri;

-componente pentru comunicarea cu procesul controlat;

-componente pentru stocarea de informaţii.

Apele uzate menajere epurate vor fi evacuate gravitațional în emisarul v. Agrij, prin conductă PEHD, Dn 250 mm, L=575 m, existentă, în punctul cu coordonate topografice în sistem STEREO 70: X(N)=626833,324; Y(E)=363018,650.

**~ *Traversări cursuri de apă*** cu conducte de canalizare ape uzate menajere sub presiune, astfel:

|  |  |  |  |
| --- | --- | --- | --- |
| **Tip traversare/ curs de apă** | **Caracteristici traversare** | **Coordonate Stereo 1970** | |
| mal stâng | mal drept |
| **Subtraversare nr. 1,**  **r. Ciumărna,**  curs de apă cadastrat, cu conductă de canalizare menajeră  (subtraversarea va fi realizată prin metoda forajului orizontal dirijat; groapă de lansare/primire va fi realizată în afara zonei de protecție a cursului de apă) | conductă canalizare menajeră refulare PEHD De 50 mm, în tub de protecție PEHD, De 160 mm, lungime L - 20 m; cotă talveg 301,207 mdMN, cotă pozare conductă - 299,207 mdMN, adâncime pozare față de talveg - 2 m, sub adâncimea de afuiere | X(N) - 626423  Y(E) - 357584 | X(N)-626416  Y(E)-357604 |
| **Subtraversare nr. 2,**  **r. Ciumărna,**  curs de apă cadastrat, cu conductă de canalizare menajeră  (subtraversarea va fi realizată prin metoda forajului orizontal dirijat; groapă de lansare/primire va fi realizată în afara zonei de protecție a cursului de apă) | conductă canalizare menajeră refulare PEHD De 50 mm, în tub de protecție PEHD, De 160 mm, lungime L - 16 m; cotă talveg -290,971 mdMN, cotă pozare conductă - 288,471 mdMN, adâncime pozare față de talveg = -2,5 m, sub adâncimea de afuiere | X(N)-626542  Y(E)-358398 | X(N)-626530  Y(E)-358407 |

**Asigurarea utilităților ( apa, canalizare, energie termica ):**

**Alimentarea cu apă:** - nuface obiectul prezentei documentatii ;

**Canalizare:** -retea de canalizare, pentru colectarea și transportul apelor uzate menajere, debite: Qu zi max.=72,6 m3/zi (0,84 l/s), Qu zi med.= 60,5 m3/zi (0,7 l/s), Qu or max.= 8,47 m3/h (2,35 l/s), cu descărcare în reţeaua de canalizare existentă a satului Românaşi (într-un cămin existent, cu coordonatele Stereo 1970: X=361757.83; Y=625013.58), iar prin intermediul unei staţii de pompare (SPAU4), apele uzate menajere vor ajunge în stația de epurare mecano-biologică existentă, propusă a fi modernizată și extinsă, dimensionată pentru 2178 l.e., de unde apele uzate epurate și dezinfectate vor fi evacuate gravitaţional în r. Agrij ;

**Alimentarea cu energie termica:** - nu este cazul ;

**Alimentarea cu energie electrica:** - nu este cazul ;

**b2) cumularea cu alte proiecte existente şi/sau aprobate: *-*** lucrările necesare realizării proiectului nu se suprapun cu alte proiecte existente sau planficate în zonă;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** **cantitatea şi tipurile de deşeuri generate/gestionate:** - gestionarea deșeurilor se va realiza conform OUG 92/2021, privind regimul deșeurilor, aprobată prin Legea nr.17/2023 acestea vor fi colectate selectiv si se vor valorifica/elimina numai prin operatori economici autorizati ;

**b5)** **poluarea şi alte efecte negative:** - nu exista posibilitatea apariției unor emisii semnificative în niciunul din factorii de mediu dacă vor fi respectate următoarele măsuri:

**● pentru facoturl de mediu apă:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

**● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se vor respecta prevederile legislației în vigoare ;

**● pentru zgomot si vibratii:**

**-** pentru a evita producerea poluarii fonice, toate utilajele care produc zgomot și/sau vibrații vor fi menținute în stare bună de funcționare ;

- echipamentele fixe producătoare de zgomot trebuie menținute acoperite cu carcase antifonice;

-echipamentele cu funcționare intermitentă trebuie oprite pe durata în care nu sunt utilizate ;

**● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

**● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

**● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra condiâiilor de viață ale locuitorilor ( schimbări asupra calitatii mediului, zgomot, scăderea calității hranei, etc .) ;

Disconfortul populației pe perioada de execuție a lucrărilor este temporar și va fi redus prin măsurile de diminuare menționate.

**Lucrări organizare de șantier:** - nu este cazul, deoarece în zona în care se va excuta lucrarea, este amenajata, iar lucrarile sunt de scurtă durată ;

**Lucrări de refacere a amplasamentului:**

- terenul afectat de lucrările propuse, va fi readus la starea initiala dupa finalizarea lucrarilor ;

**c) Amplasarea proiectelor:**

**c1) utilizarea actuală şi aprobată a terenurilor*:*** - conform certificatului de urbanism nr. 30 din 07.00.2022, emis de Comuna Românași, imobilul este situat în intravilanul și extravilanul localității Ciumărna, potrivit PUG ;

**c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -** nu este cazul ;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: - nu este cazul;
* zone costiere şi mediul marin: - nu este cazul;
* zonele montane şi forestiere: - nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III -a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul ;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d) Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. Conform criteriilor *stabilite* la punctul b). și c), semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.

Deoarece zona în care se va executa lucrarea este în curs de dezvoltare și este amenajată (căi de acces, utilități etc.), pentru a permite și a facilita construcția de clădiri, precum și existența altor clădiri în construcție sau finalizate în zonă, lucrarea în cauză are impact redus asupra terenului și vecinătăților, iar impactul asupra sănătății umane este minim.

Se poate crea disconfort datorită lucrărilor de construcție, săpăturilor și circulației autovehiculelor necesare lucărilor de construire, dar acestea au un caracter izolat și frecvență redusă.

d2) natura impactului: - redusă, pe perioada de execuţie şi funcţionare.

d3) natura transfrontalieră a impactului: - nu este cazul ; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului: - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt.

d7) cumularea impactului cu impactul altor proiecte existente şi/sau aprobate: - nu este cazul ;

d8) posibilitatea de reducere efectivă a impactului: - nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: pentru proiectul propus nu este necesara elaborarea SEICA, decizie eliberata de catre Administrația Națională „ Apele Române „ - Administrația Bazinală de Apă Someș Tisa - Sistemul de Gospodărire a Apelor Sălaj Nr. Sj – 6296/07.11.2023, înregistrată la A.P.M Salaj cu nr. 8809/08.11.2023, decizie justificată prin următoarele: realizarea lucrărilor prezentate în proiect nu are influență asupra corpului de apă ;

**- Respectarea măsurilor și condițiilor de realizare a proiectului în conformitate cu Avizul de Gospodărire a Apelor ( Proiect ), eliberat de Administrația Națională „ Apele Române „ Administrația Bazinală de Apă Someș Tisa - Sistemul de Gospodărire a Apelor Sălaj, astfel:**

1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.

2. Pentru ca **subtraversările** să poată fi identificate în teren, poziţiile acestora **vor fi marcate prin cel puţin două repere (borne)**.

3. Pe parcursul execuției lucrărilor constructorul și beneficiarul au obligația de a asigura scurgerea liberă a apelor, depozitarea de materiale sau staționarea utilajelor în albie fiind interzisă. De asemenea se vor lua măsuri de prevenire și combatere a poluărilor accidentale, în special cu produse petroliere ca urmare a exploatării utilajelor.

4. Se interzice evacuarea de ape uzate, deșeuri și alte substanțe poluatoare în apele de suprafață sau subterane.

5. În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.

6. Recepția lucrărilor se va face în prezența delegatului Sistemului de Gospodărire a Apelor Sălaj.

7. În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform Ordinului MAP nr. 828/04.07.2019.

8. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare.

9. Respectarea regimului restricționat de folosință a terenurilor în zona de protecție a cursurilor de apă, conform prevederilor Legii Apelor nr. 107/1996, cu modificările și completările ulterioare, Anexa nr. 2. și luarea măsurilor necesare de asigurare a stabilității albiei și malurilor în zona traversărilor

**Caracteristicile proiectului şi/sau condiţiile de realizare a proiectului:**

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea selectiva și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021, privind regimul deseurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

**- Conform prevederilor Ord. nr. 1798/2007, cu modificările ulterioare, titularul are obligația ca la finalizarea investiției și la punerea în funcțiune a obiectivului să solicite și să obțină autorizația de mediu/revizuirea autorizației de mediu, după caz ;**

* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

     Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

     Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

     Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

     Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

     Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

     Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV,**

**dr. ing. Aurica GREC**

**Şef Serviciu Avize, Acorduri, Autorizații,**

ing. Gizella Balint

**Întocmit,**

ing. Alina Brândușan